section_heading: Moguće širenje organizacije i sukobi sa Zapadom
paragraph_text: Organizacija surađuje i s Afganistanom, a u manjoj mjeri i s Turskom, iako je ona članica NATO-a. Posebno je povezana s Organizacijom ugovora o zajedničkoj sigurnosti (KSOR), Euro-azijskom gospodarskom zajednicom i Zajednicom neovisnih država. Kako se vjerojatno radi o vojnom savezu (iako Šangajska organizacija za suradnju službeno to nije), zanimljiv je status Mauricijusa i Maldiva, koji su službeno pod zaštitom indijske vojske, ali nisu članovi organizacije. Butan također ima slične ugovore s Indijom. Vjerojatno širenje utjecaja išlo bi prema Africi jer Kina i Indija imaju vrlo velik utjecaj u gotovo svim afričkim državama, ili prema Pacifiku, koji Kina smatra sferom svojeg utjecaja.